Duško Ivanović
Duško Ivanovičius (serb. Duško Ivanović, Душко Ивановић; g. 1957 m. rugsėjo 1 d.) – Juodkalnijos (bei buvusios Jugoslavijos) krepšininkas, krepšinio treneris. Rungtyniavo atakuojančiuoju gynėju bei lengvuoju krašto puolėju. Rungtyniavo daugiausia Podgoricos „Budućnost“ klube, vėliau Splito „Jugoplastika“, su kuriuo dusyk iš eilės laimėjo „Eurolygą“. Po Jugoslavijos žlugimo išvyko į Vakarų Europą: rungtyniavo Ispanijoje, Prancūzijoje, Šveicarijoje. 1993–1994 m. baiginėdamas krepšininko karjerą Fribūro „Olympic“ klube tapo juo žaidžiančiuoju trenerio asistentu. 1995 m. tapo šio klubo vyriausiuoju treneriu. 1997–2000 m. Šveicarijos rinktinės treneris. 1999–2000 m. su Limožo „CSP“ laimėjo Koračo taurę, Prancūzijos lygą ir taurę. Nuo 2000 m. pradėjo treniruoti elitines Europos komandas – Vitorijos „TAU Cerámica/Baskonia“, „Barseloną“, Atėnų „Panathinaikos“.